Akihabara

Geograafia

Akihabara peamine piirkond asub Akihabara jaamast lääne pool tänaval, kus asub enamik peamistest kauplustest. Enamik elektroonikapoode asub jaamast läänes ning anime ja manga poed ning cosplay kohvikud on põhjas neist.
Akihabara hõlmab osa Chiyoda ringkonnast: Sotokanda (外神田, jaamast läänes, kaasaarvatud elektrilinn), Kanda-Hanaokachō (神田花岡町, jaama idaväljapääas), ja Kanda-Sakumachō (神田佐久間町, jaamast lõunas ja kagus). Taitō ringkonnas on ametlikult Akihabara linnaosa, kuid see ei ole koht, mida inimesed mõtlevad, kui mainitakse Akihabarat. See piirneb Akihabara ja Okachimachi jaama keskel Sotokandale, kuid poolt hõivavad JR rajad.

Ajalugu

Tänapäeva Akihabara oli kunagi ühe Edo linna värava lähedal ning oli linna ning Jaapani loodeosa läbikäigu punktiks. See tegi regiooni paljude käsitööliste, kaupmeeste kui ka mõnede madala klassi samuraide koduks. Üks Tokio mitmetest tulekahjudest hävitas piirkonna 1869. aastal ning inimesed otsustasid asendada piirkonna hooned pühapaigaga nimega Chinkasha (nüüd Akiba Pühapaik (秋葉神社 Akiba Jinja)), mis tähendab tulekustuti pühapaik, et ennetada tulekahjude teket. Kohalikud nimetasid pühapaika Akibaks, nimetatud jumaluse järgi, kes kontrollis tuld, ning sellest sai piirkond nimeks Akibagahara ning hiljem Akihabara. Pärast Akihabara jaama ehitamist 1888. aastal tõsteti pühapaiga Taitō ringkonda.
1890. aastal Akihabara jaama avamisest muutus piirkond tähtsaks kaubaveopunktiks, mille tulemusel tekkis rajooni köögi- ja puuviljaturg. 1920. aastatel oli palju reisijaid pärast jaama ühistranspordiks avamist ning pärast II maailmasõda edenes must turg tugeva valitsuse puudumise tõttu. Akihabara ja valitsuse võimu ühendamatus võimaldas linnal kasvada turulinnana ning suurendas linnas ettevõtlust. 1930. aastatel muutus Akihabara tulevikusuunatud turu regiooniks, mis spetsialiseerus kodumasinatele, nagu pesumasinad, külmkapid, televiisorid ja stereosüsteemid, pälvides hüüdnime „Elektrilinn“.
Kui kodumasinad hakkasid kaotama oma tuleviku veetluse 1980. aastatel, siis Akihabara poed pöörasid tähelepanu kodu arvutitele ajal, kui neid kasutasid vaid asjatundjad ja huvilised. See spetsialiseerumine tõi uue tarbija, arvuti nohiku või otaku. Akihabara turg keskendus uuele klientuurile, kellele oli tähtsaks anime, manga ja videomängud. Akihabara ja otaku side on säilinud ning kasvanud sinnamaani, et seda piirkond on tuntud kui otaku kultuuri keskuseks ning mõned otakud peavad Akihabarat püha kohaks.

Otaku kultuur

Otaku kultuuri mõju on kujundanud Akihabara ettevõtteid ja hooneid, et kajastada otaku huve. Akihabara loob võimalikult sarnase õhkkonna klientuuri mängude ja anime maailmadele. Akihabara tänavad on kaetud anime ja manga piltidega ning cosplayerid jagavad kõnniteedel reklaame, peamiselt teenijanna kohvikute kohta. Iidolgrupp AKB48, Jaapani üks kõige paremini müüv kaasaegne muusikaakt, juhib oma teatrit Akihabaras, kust grupi nimi on tuletatud.
Väljalaske üritused, eriüritused ja konventsioonid Akihabaras annavad anime ja manga fännidele mitu võimalust kohtuda loojatega ja tugevdada piirkonna ja otaku kultuuri sidemeid. Arhitektid kujundavad Akihabara poode, et nad oleksid rohkem läbipaistmatud ja kinnised, et peegeldada paljude otakude tahet elada oma anime maailmates pigem kui näidata oma huvi kogu maailmale.
Akihabara roll vabaturuna on võimaldanud ka suurel kogusel amatöörteostel leida kirgliku publiku otakude seas, kes sageli külastavad piirkonda. Doujinshi, amatöörmanga (või fänni loodud manga anime, manga või mängu põhjal) on kasvanud Akihabaras 1970. aastatest, kui kirjastajad hakkasid kõrvaldama mangasid, mis ei olnud peavoolu jaoks sobilikud.